A Bizottság 2002/868/EK rendelete

(2002. május 24.)

az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. és II. mellékletének módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 77/2002/EK bizottsági rendelettel [1] módosított, az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre [2] és különösen annak 7. és 8. cikkére,

mivel:

(1) A 2377/90/EGK rendelettel összhangban minden olyan farmakológiai hatóanyag tekintetében, amelyet a Közösségen belül élelmiszertermelő állatokon történő alkalmazásra szánt állatgyógyászati készítményekben használnak, fokozatosan maradékanyag-határértékeket kell meghatározni.

(2) A maradékanyag-határértékeket azután kell meghatározni, hogy az állatgyógyászati készítmények bizottságán belül minden olyan lényeges információt megvizsgáltak, amely az érintett készítmény maradékanyagainak az állati eredetű élelmiszerek fogyasztójával kapcsolatos biztonságára, valamint a maradékanyagoknak az élelmiszerek ipari feldolgozására gyakorolt hatására vonatkozik.

(3) Az állatgyógyászati készítmények állati eredetű élelmiszerekben lévő maradékanyagaira vonatkozó maradékanyag-határértékek megállapítása során pontosan meg kell határozni azokat az állatfajokat, amelyekben a maradékanyagok jelen lehetnek, azokat a szinteket, amelyek a kezelt állatból nyert valamennyi megfelelő testszövetben jelen lehetnek (célszövet), valamint a maradékanyag természetét, amely a maradékanyagok nyomon követése szempontjából fontos (jelző maradékanyag).

(4) A megfelelő közösségi joganyagban előírtak szerint a maradékanyagok ellenőrzése céljából a maradékanyag-határértékeket rendszerint a máj vagy a vese célszövetei tekintetében kell megállapítani. A nemzetközi kereskedelemben azonban gyakran eltávolítják a levágott állatok testéből a májat és a vesét, ezért minden esetben meg kell állapítani a maximális maradékanyag-határértékeket az izom- és a zsírszövetekre is.

(5) A tojástermelő szárnyasokon, a tejelő állatokon vagy a mézelő méheken történő felhasználásra szánt állatgyógyászati készítmények esetében a tojás, a tej, illetve a méz tekintetében is maradékanyag-határértékeket kell meghatározni.

(6) A gentamicint, a piperazint és az abamektint be kell illeszteni a 2377/90/EGK rendelet I. mellékletébe.

(7) Az allantoint és a benzokaint be kell illeszteni a 2377/90/EGK rendelet II. mellékletébe.

(8) Megfelelő időtartamot kell engedélyezni e rendelet hatálybalépése előtt annak érdekében, hogy a tagállamok számára lehetővé tegyék az esetleg szükséges kiigazítások elvégzését az érintett állatgyógyászati készítmények forgalomba hozatalára, a 2001/82/EGK európai parlamenti és tanácsi irányelvnek [3] megfelelően kiadott engedélyekben azért, hogy figyelembe vegyék e rendelet rendelkezéseit.

(9) Az e rendeletben meghatározott intézkedések összhangban állnak az Állatgyógyászati Készítmények Állandó Bizottságának véleményével,

ELFOGADTA EZT A RENDELETET:

1. cikk

A 2377/90/EGK rendelet I. és II. mellékletei a csatolt mellékletben meghatározottak szerint módosulnak.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet a kihirdetését követő hatvanadik naptól kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. május 24-én.

a Bizottság részéről

Erkki Liikanen

a Bizottság tagja

[1] HL L 16., 2002.1.18., 9. o.

[2] HL L 224., 1990.8.18., 1. o.

[3] HL L 311., 2001.11.28., 1. o.

--------------------------------------------------

MELLÉKLET

A. A 2377/90/EGK rendelet I. melléklete a következőképpen módosul:

1. Fertőzés elleni anyagok

1.2. Antibiotikumok

1.2.10. Aminoglükozidok

"Farmakológiai hatóanyag(ok) | Jelző maradékanyag | Állatfajok | Maximális maradékanyag-határértékek | Célszövetek | Egyéb rendelkezések |

Gentamicin | gentamicin C1, gentamicin C1a, gentamicin C2 és gentamicin C2a összege | Szarvasmarhafélék | 50 μg/kg | Izom | |

50 μg/kg | Zsír | |

200 μg/kg | Máj | |

750 μg/kg | Vese | |

100 μg/kg | Tej | |

Sertésfélék | 50 μg/kg | Izom | |

50 μg/kg | Bőr és zsír | |

200 μg/kg | Máj | |

750 μg/kg | Vese" | |

2. Paraziták elleni anyagok

2.1. Endoparaziták elleni anyagok

2.1.6. Piperazin származékok

"Farmakológiai hatóanyag(ok) | Jelző maradékanyag | Állatfajok | Maximális maradékanyag-határértékek | Célszövetek | Egyéb rendelkezések |

Piperazin | Piperazin | Sertésfélék | 400 μg/kg | Izom | |

800 μg/kg | Bőr és zsír | |

2000 μg/kg | Máj | |

1000 μg/kg | Vese | |

Csirke | 2000 μg/kg | Tojás" | |

2.3. Endo- és ektoparaziták elleni anyagok

2.3.1. Avermektinek

"Farmakológiai hatóanyag(ok) | Jelző maradékanyag | Állatfajok | Maximális maradékanyag-határértékek | Célszövetek | Egyéb rendelkezések |

Abamektin | Avermektin B1a | Juhfélék | 20 μg/kg | Izom | Emberi fogyasztásra szánt tejet termelő állatoknál nem alkalmazható |

50 μg/kg | Zsír |

25 μg/kg | Máj |

20 μg/kg | Vese" |

B. A 2377/90/EGK rendelet II. melléklete a következőképpen módosul:

2. Szerves vegyületek

"Farmakológiai hatóanyag(ok) | Állatfajok | Egyéb rendelkezések |

Allantoin | Minden élelmiszer-termelő állatfaj | Csak helyi alkalmazásra |

Benzokain | Lazacfélék" | |

--------------------------------------------------